ჟოზე ლეანდრო ფერეირა
ჟოზე ლეანდრო დი სოუზა ფერეირა (პორტ. José Leandro de Souza Ferreira; დ. 17 მარტი, 1959, კაბუ-ფრიუ, ბრაზილია) — ბრაზილიელი ფეხბურთელი, მცველი. ფეხბურთის გულშემატკივრებში უფრო ცნობილია როგორც ლეანდრო. იცავდა „ფლამენგოსა“ და ბრაზილიის ეროვნული ნაკრების ღირსებას. ბრაზილიის სამგზის ჩემპიონი 1980, 1982, 1983 და თასის მფლობელი 1990, ლიბერტადორესის თასისა 1981 და საკონტინენტთაშორისო თასის მფლობელი 1981 „ფლამენგოს“ შემადგენლობაში. 1983 წლის სამხრეთ ამერიკის ვიცე-ჩემპიონი, 1982 წლის ესპანეთის მსოფლიო ჩემპიონატის მონაწილე ბრაზილიის ეროვნული ნაკრების შემადგენლობაში. ითვლება ყველა დროის ერთ-ერთ საუკეთესო ბრაზილიელ მცველად.